"Re itse se fa moithuti a kgona go : bontsha bokgoni jwa go reetsa le jwa go neela ditlhagiso tsa molomo ka thelelo le ka maikutlo : dirisa le go tlhatlhoba maano a bokgeleke jaaka mainane , dipotso tse di sa batleng dikarabo , dikhutso , dipoeletso ; dirisa segalo , tlhagelelo ya lentswe , go bua ka lobelo , tebo ya matlho , kemo le puo ya mmele ka nepagalo le go tsiboga ka tsela e e maleba ; kapodisa mafoko sentle a sa fose bokao ; bontsha go tlhaloganya ditlhangwa tsa molomo ka go kwala dikakanyokgolo le / kgotsa tse di tshegetsang ka go kwala dintlha , manaanenetefatso , ditshobokanyo , kwala ka mafoko a gagwe le / kgotsa go boeletsa se se utlwilweng le go se tlhalosa ; reetsa ka tsenelelo le go tsibogela dipotso go tlhalosa tse di sa tlhaloganyegang sentle . "